mischeiwiller/swiss-german-text huggingface dataset:
Llanfairpwllgwyngyllgogerychwyrndrobwllllantysiliogogogoch
thumb|D bkônntescht Ort uf Anglesey
Llanfairpwllgwyngyllgogerychwyrndrobwllllantysiliogogogoch isch e Schtadt uf de Insel Anglesey in de glichnomige Grafschaft im Nordweste vu Wales.
Mit 58 Buechstabe het d Schtadt de längscht Ortsname vu Europa ghet. Aber om 19. Juli 2004 isch er vu Llanhyfryddawelllehynafolybarcudprindanfygythiadtrienusyrhafnauole abglest worre. Dä Name isch aber nid offiziell.
Mit däm Nome isch d Ortschaft zum Tourischteziil un zue dr bekonnteschte Schtadt vun Wales worre. Im Ort git s e reschtaurierte viktorianische Bohnhof.
Vilmol wird de Schtadtnome mit Llanfair P.G. oder au Llanfairpwllgwyngyll abkirzt. Waliser sage zu d Schtadt meischtens nur Llanfairpwll.
De Nome schtammt us de walisische Sproch un beditet ibersetzt Mariekirch in ere Muldi vu wisse Hasle in de Nächi vun eme schnelle Wirbel un in d Gegend vun de Thysiliokirch, wu bi re rote Hehli lit.
E Schuester het sich im 19. Jahrhundert de Zungebrecher usdänkt ge s domelig Dorf fir de Handel attraktiver mache – s isch also e Art Marketinggag gsi.
Lueg au
Taumatawhakatangihangakoauauotamateaturipukakapikimaungahoronukupokaiwhenuakitanatahu
Weblink
[URL]
Usschprôch (aus [URL])
Llanfair PG BBC-Lexikonartikel (uf änglisch)
Kategorie:Ort (Wales)
Llanfynydd
Llanfynydd isch e Ort in Carmarthenshire in Wales.
Us Protescht gege e Windkraftanlag, wu in ihrem Heimetort het ufgstellt werre solle, het sich de Ort Llanfynydd im Juli 2004 umgnennt in „Llanhyfryddawelllehynafolybarcudprindanfygythiadtrienusyrhafnauole“. Des isch walisisch un heist ibersetzt ugfähr: „Ruehigs schens Dorf, e hischtorische Ort mit seltene Rotmilan, wu vun verdommte Rotorblätter bedroht werre“. Dr Name isch aber nid offiziell.
Mit 66 Buechstabe isch d Ortsnome noch e bissll länger wie Llanfairpwllgwyngyllgogerychwyrndrobwllllantysiliogogogoch (nume 58 Buechstabe) un Llanfynydd het domit de längscht Ortsnome vu Europa.
Lueg au
Taumatawhakatangihangakoauauotamateaturipukakapikimaungahoronukupokaiwhenuakitanatahu
Ekschterni Syte
vu dä BBC uf änglisch
Kategorie:Ort (Wales)
Breisgauer
D Briisgauer (latiinisch Brisgavi oder Brisigavi) sin e alamannischer Stomm gsi. Si hän sich im Gebiet vum hitige Briisgau ôgsidlet.
D Brisigavi werdet nume ide  Notittia dignitatum gnennt, emene römische Handbuech usem früene 5. Joorhundert, wo d Verwaltig und di militärischi Organisation vom Römische Riich ufzaichnet. Deno hend d Brisigavi seniores (»die ältere Briisgauer«) zäme mit de Mattiaker römischi Hilfstruppe gstellt, wo z Spanie stationiert gsii sind, wäred d Hilfstruppe vo de Brisigavi iuniores (»di jüngere Brisgauer«) z Italie gstande sind.
Ahand vo de Lokalisierig chöned de Gundomadus, de Vadomarius und de Vidigabius as Könige vo de Brisgauer bitrachtet werde.
De Name setzt e keltische Orts- oder Flussname fort und lebt im Name vom hütige Briisgi witter. De Name vo Briisach (lat. Brisiacum) ghört ebefalls dezue.
Quelle
Notitia dignitatum in partibus Occidentis 5,52-53; 7,25; 7,128
Literatur
Karlheinz Fuchs, Martin Kempa, Rainer Redies Die Alamannen (Ausstellungskatalog) Verlag Theiss Verlag Stuttgart 2001, ISBN 3-8062-1535-9
Dieter Geuenich Geschichte der Alemannen, Verlag Kohlhammer Stuttgart 2004, ISBN 3-17-018227-7 / ISBN 3-17-012095-6
Reallexikon der Germanischen Altertumskunde, Walter de Gruyter Berlin, Band 10
Kategorie:Alemanne (Antiki)
Kategorie:Suebe
Gau
E Gau oder es Gäu (althochdytsch gewi, gouwi) isch en histoorisch schwäär fassbare Begriff für e Landschaft.
Gau im Mittelalter
Im merowingische und im Fränkische Reich het de Gau im Wesentlige de Ômtsbezirk vun eme Grof (grafio) bezeichnet, wo das Biet für e Chönig verwaltet het. Es hat au Gau ggä, wo drin me als ei Grofschaftsbzirk bstande het. S isch umschtritte, eb s gsomt Gebiet vom Reich mit em gschlossene Netz vun Grofschafte iberzoge gsi isch oder eb s witti Gebiet vun Wildnis (meischt Wälder) gebe het, wo s keini Vertreter vun de kiniglige Macht gäbe het.
S dütsche Wort Gau entspricht am latynische pagus, wo scho i dr spootantike Zyt es Biet vom Riich bezäichnet het.
Vo vilne Grafschafte isch kei Gau-Name bekannt.
Hitig Owendung
S Wort Gau isch im Lauf vum Mittelalter uusgstorbe, aber im 17. bis 19. Johrhundert widerbeläbt worde as poetischs und historisierends Wort fir e Landschaft. Im 20. Joorhundert isch es dänn vo de NSDAP dytschtymelnd missbruucht worde: D Nazi hend dr Begriff Gau z Dytschland und z Eschtrich as Name für iri Verwaltigseinheite bbruucht.
I dr hittige Zitt heisse d Bezirk vum Land Salzburg zwar offiziell noch ihrem Houptort, umgongssprochli werde si aber vilmol noch ihre alte Gau-Näme gnennt: Em Bezirk Salzburg-Umgäbig seit me Flachgau, em Bezirk Hallein Tennengau, em Bezirk St. Johann im Pongau Pongau, em Bezirk Tamsweg Lungau und em Bezirk Zell am See Pinzgau.
Gau chunt au na im Vereinswäse vor: Di ditsche Turnerbünd, Trachteverbänd, Schitzebind (zum Bispil bi „Gaumeischterschafte“) und de ADAC glidre sich allno in Gau. Z Eschtrich het de ÖTB – dr Eschtrichisch Turnerbund – teilwis e Gliderung in Turngau.
Londschafte
In dytschsprochige Regione het sich Gau als Teil vun Bezeichnunge fir Londschafte erhalte oder isch do und dert wider nei iigfiert worde:
Dytschlond: Ahrgau, Allgai, Ammergau, Ardennengau, Auelgau, Bidgau, Briisgau, Carosgau,  Chiemgau, Chleggau, Gai, Eifelgau, Hegau, Knetzgau, Kraichgau, Linzgau, Mayenfeldgau, Moselgau, Nibelgau, Ochsenfurter Gau, Rheingau, Ripuariergau, Ufgau
Eschtriich: Flachgau, Lungau, Pinzgau, Pongau, Strudengau, Nibelungengau, Tennengau, Wasgau
Schwiiz: Aargäu, Oberaargau, Buchsgau, Elsgau, Göi, Prättigä, Sisgau, Tuurgi; mit Dütschland: Chleggi, Hegau; im Middelalter au: Augstgau, Zürigau, Hochgau, Bargegau, Frickgau, Gämfgau, Ufgau, Rhygau
Elsiss: Sunngäu
Luxeburg: Wavergau
Sidtirol: Vinschgau
Belgie: Hennegau
Literatur
Adolf Gasser, Ernst Keller: Die territoriale Entwicklung der Schweizerischen Eidgenossenschaft 1291–1797. Aarau 1932.
Walther Schultze: Die fränkischen Gaue Badens. Stuttgart 1896.
Elmar Seebold: Kluge. Etymologisches Wörterbuch der deutschen Sprache. 25. Uflag, Berlin/Boston 2011, Syte 335.
Kategorie:Humangeografischs Objekt
Kategorie:Verwaltig
Härkingen
Härchenge esch ä Iiwohnergmein im Bezirk Göi im Kanton Soledorn i de Schwiiz und het guet 1200 Iwohner.
Geografi
Härchenge isch es Strassendorf i de Ebeni vo de Dönnere. S lit südlich vom Jurafuess am Outobahndrüegg A1 und A2. D Gmeindsflächi umfasst 54,9 % langwirtschaftlichi Flächi, 23,5 % Waud un 21,5 % Sidligsflächi.
Nochbergmeine si Egerchenge, Gunzge, Nöiedorf, Fulebach
Gschecht
Härchenge esch öppe 1500 Johr aut. Äs erschts Mou in ärä Urkond werd si am 7. Dezämber 1080 erwähnt (quendam comitatum nomine Härichingen in pago Buchsgeowe situm ) und zwar in ere Schänkigsurkond vom Keiser Heinrich IV z'Speyer. 1402 het dr Hans von Blaueschtei d'Burg Nöi-Faukeschtei und die vier Dörfer Egerchenge, Härchenge, Nöiedorf und Woufu a d' Schtat Soledorn verchouft und so isch Härchenge ou eidgenösisch worde.
Im 1798gi hei d'Franzoose ou Härchenge bsetzt ond vor em Wertshuus Lamm het me ne Freiheitsboum ufgschdöut. Auti Härchenger Gschlächt si: Burkhardt, Frei, Hauri, Jäggi, Keust, Moll, Oegerli, Pfluger, Studer, Von Arx ond Wyss. Ou höt ghört me mängisch no dr out Öbername för d'Härchenger, me het ne nämlech d'Frösche gseit. Das chonnt us erä Zit, wo s Flössli Dönnere nonni döifergleit und dodermet s'Land zrengsome drochägleit worde-n-esch.
Bevöukerig
Quälle: Bundesamt für Statistik 2005Bundesamt für Statistik: Eidgenössische Volkszählung 2000: Bevölkerungsentwicklung der Gemeinden 1850–2000. Bern 2005 (Online uf bfs.admin.ch, Date im Aahang)
Johr  1850  1860  1870  1880  1888  1900  1910  1920 Iiwohner 388  354  336  351  351  438  478  535 Johr  1930  1941  1950  1960  1970  1980  1990  2000 Iiwohner 582  629  651  705  700  837  985  1196
De Uusländeraateil isch 2010 bi 13,7 % gläge.
Religion
21,7 % vo dr Iiwooner si im Johr 2000 evangelisch-reformiert gsii, 60,2 % römisch-katholisch.
Politik
Bi dr Nationalrootswaale 2011 hät s das Ergebnis gää:Bundesamt für Statistik: Regionalporträts 2012: Kennzahlen aller Gemeinden, Mai 2012 BDP 4,6 %, CVP 22,3 %, EDU 0,5 %, EVP 1,7 %, FDP 16,8 %. GLP 4,8 %, GP 4,7 %, SP 11,6 %, SVP 31,5 %, Suschtigi 1,7 %.
Gmeindspresidänt isch dr Thomas Fischer (Stand 2012).
Wirtschaft
D Arbetslosigkeit isch im Johr 2011 bi 2,1 % gläge.
Sproch und Dialäkt
Bi dr Voukszellig 2000 hei vo dr 1196 Iiwohner 92,4 % Dütsch aus Hauptsproch aagää, 0,6 % Französisch, 1,8 % Italienisch und 5,2 % angeri Sproche.
Dr hochalemannisch Dialäkt vo Härchenge ghört zue dr Dialäkt vo dr Region Oute, wo ähnlech si zue dr Aargauer Dialäkt.
Büecher öber Härchenge
900 Jahre Härkingen. Unser Dorf in Geschichte und Sage. Im Auftrag der Bürgergemeinde, verfasst von Jules Pfluger (Geschichte), Elisabeth Pfluger (Volkskunde), Karl Gschwind (Schulgeschichte). Olten 1980.
Alte Häuser und ihre Bewohner. Jules Pfluger. Herausgegeben von der Bürgergemeinde Härkingen. Olten 1995
Weblink
[URL]
Fuessnote
Kategorie:Ort (Kanton Soledurn)
Simyo
simyo isch de erscht "No frills"-Mobilfunkonbieter z Dytschland gsi. S Unternehme setzt uf e rund-um-d-Uhr-ei-Pris Tarif, wie scho devor s o2/Tchibo-Gmeinschaftsprojekt "Tchibo Mobil" mit grossem Erfolg au.
Simyo nutzt d Netzinfrasschtruktur vum Mobilfunkunternehme E-Plus. Kundeservice isch usschliessli iber s Internet oder iber e Telefon-Hotline meglig. Im Gegesatz zue ondre Obieter het simyo kei Filiale.
S Unternehme het (Stond: Juli 2008) 63 Mitarbeiter un het dr Firmesitz z Düsseldorf. Dr Gschäftsfiehrer isch dr Rolf Hansen.
Gsellschafter
E-Plus (90 %)
Simyo-Geschäftsführung (10 %)
Ekschterni Syte
simyo
simyo industries
Kategorie:Unternähme (Dütschland)
Skiren
Skire ()  isch de Nome fir e oschtgermanische Stamm z Oschteuropa gsi, wo noch em Plinius im Land Aeningia glebt het. Um 230 v. Chr. sin si zäme mit de Baschtarne am Schwarze Meer ufducht, bi de Stadt Olbia. Im 4. Joorhundert n. Chr. hän si in de Karpate gläbt. Dert sin si vun de Hunne underworffe worre. Noch em Tod vom Hunnefirscht Attila sin si vun de Oschtgote abhängig gsi. Di letschte Skire sind underem Odoaker uf Italie zoge. De isch e Skirer gsi und vo 476 bis 493  d ärscht barbarisch „Kinig vu Italie“ worre.
De Name vo de Skire werd zum gotische Wort skeirs „klar, rein“ gstellt. D Skire sind demno die „Reine, Unvermischte“ im Gegesatz zue de Baschtarne („Mischling, Bastarde“).
Referenze
Nationalencyklopedin Artikel yber Scirier.
Kategorie:Germane
Nationalencyklopedin
thumb|Nationalencyklopedin, Bänd 1-10 of 20, 1989-1996
S Nationalencyklopedin ischs vollständischt zytgmässe schwedischsprôchige Lexikon. S isch vun 'ra Regierungsschpend initiiert worre.
D druckt Version bstäht us zwonzig Bänd mit 172.000 Artikel. D Internet-Usgab isch ä bisl grösser worre (260.000 Artikel im Juni 2005).
Des Projekt isch im Johr 1980 ôgfonge worre, wu ä Regierungskomitee Verhondlunge mit verschideni Herusgeber vorgschlage het.
Des Schtadium isch im Auguscht 1985 beendet worre, wu d Bra Böcker d verontwortlich Rusgeber worre isch.
Des Projekt isch noch wissentschaflichi Paradigme ufgstellt worre un bringt au Abschtommungs un Umwelt Themä.
D Erwartige an s Projäkt sin so groß gsi wie nie devor: Vor de Veröffentligung vom erschte Band (Dez. 1989) hät's scho 54'000 Bstellige ge. De letscht Band isch 1996 usecho, allerdings hän en im Johr 2000 drei züesätzligi Bänd ergänzt.
Vobunde mitm Nationalencyklopedin isch au:
NE:s Ordbok, ä Wörterbuech in dreyj Bänd (1995-1996)
NE:s Årsband, ä Jôhrbuech 1997
NE:s Sverigeatlas, ä Atlas vu Schwedä (1998)
NE:s Världsatlas, a Weltatlas (1998)
NE-spelet, ä Spiel mit 8.000 Froge (1999)
1997 isch d erscht digitali Usgab vum Lexikon uf 6 CDs (schpäter au uf DVD) ruskumme un 2000 däm ufs Internet als Löhndienscht glegt worre. D Onlineversion het au ä Wörtabuech un ä updäteti Version vum druckti Lexikon. Dorin sin 356.000 Îträg, 183.000 dävu sin enzyklopedischi Artikel.
D Dienscht wird mit ä paar Teili wu nit in d gdruckti Usgab drin sin komplettiert. Zuem Bispiel äm Schwedisch-Änglische Wörterbuech.
Lueag au
Nordisk familjebok (1876-1957)
Ekschterni Syte
Nationalencyklopedin - Offizielli Syt (uff Schwedisch)
Kategorie:Lexikon, Enzyklopedii
Kategorie:Kultur z Schwede
Federbach
thumb|200px|Federbach bi Bietje
De Federbach isch e lange Bach in Nordbaade, zwische Karlsruhe un Rastatt. D'Bach isch 41 km long un fließt durch folgende Ort:
Muggene, Rastatter Grenz zu Etje, Etje, Bietje, Durmesche, Rheinstetten und mündet dann in de Rhein.
De Bach isch ca. 5-6 m breit un en Meter tief.
D'Federbach isch en Unikum. Sie macht ebbes wo kei andere Fluss macht. Er fließt zwar parallel zum Rhein aber nit von Süd nach Nord, sondern zwische Malsch und Muggesturm genau umgekehrt, nämli vo Nord nach Süd. Bis er widder en Boge macht un bi Knielinge in d'Alb fließt.
Kategorie:Fluss (Bade-Württeberg)
Kategorie:Rhynäbefluss
Kategorie:Landkreis Rastatt
Ötigheim
Etje (amtlich Ötigheim) isch e Gmai im Landkrais Raschdi z Bade-Wirttebärg. D Gmai het  Iiwohner (Stand: ). Me kännt Etje vor allem durich s 100 Johr alt Freiliechttheater, wu all Johr au Inwohner vun Etje as Laieschauspiler mitmache.
Geografi
Etje lit am Federbach in dr Owerrhineweni rund fimf Kilometer nerdlich vun Raschti. Usserdem hat Etje en Dail vum Hardtwald, aber nur e bitzele im Oschte. Dr Bann bsteht us 53,8 % Landwirtschaftsflechi, 22,3 % Wald, 20,8 % Sidlungsflechi un 3,1 % sunschtiger Flechi.Statistisches Bundesamt: Bodenfläche nach Art der tatsächlichen Nutzung - Stichtag 31.12. - regionale Tiefe: Gemeinden, Samt-/Verbandsgemeinden (bis 2011) D Nochbergmaine vun Etje sin Bietje un Steimure.
Gmaindsgliderung
Zue Etje ghere kaine wittere Ortsdail.
Gschicht
Etje isch zum erschte Mol gnännt worre anne 788.
Verwaltung
Etje het mit dr Stadt Raschti un dr Gmaine Iffeze, Muggesturm un Steimure e Verwaltungsgmainschaft veriibart.
Burgermaischter:
1945–1955: Eugen Reuter
1955–1967: Maximilian Nassall
1968–1975: Stefan Becker
1976–2013: Werner Happold
sit 2013: Frank Kiefer
Bauwerk
Kirch St.-Michael, no Blän vum Friedrich Weinbrenner baut un 1831 gweiht.
Dialäkt
Dr Dialäkt vun Etje ghert zum Owerrhinalemannisch. Im Dialäkt vun Etje sin mhd. ie, üe un uo monophthongiert, d. h. mer sait Bruuder statt 'Brueder' un miid statt 'mied'.
Verkehr
Die B 36 umgit s Derfl im Oschte, drzue verlauft d Autobahn A 5 iber dr Bann vun dr Gmai.
Lit
Eustach Robert Gallion (* 1852 z Etje), Musiker un Dialäktdichter
Weblink
[URL]
Fueßnote
Kategorie:Ort (Landkreis Raschti)
Suchoi
mini|s Hauptquartier vo Suchoi
mini|Suchoi Superjet 100 (Campeche, Mexiko)
Suchoi oder Sukhoi (vo russ. Сухой) isch eis vo de bekanntischte Flogzügentweckligsbüros z Russland, sin Name heds dör de ehemalig Chefkonstrukteur Pawel Ossipowitsch Suchoi becho. Berüemt isches vor allem dör sini Suchoi Su-27 Flogzügfamilie wo em Beriich vo de Wendigkeit bes jetzt ongschlage isch. Suchoi macht vor allem militärischi ond Konschtflog-Flogzüg, im akrobatische Bereich hends met de Su-26, Su-29 ond Su-31 bes etzt 330 Medallie gwonne. Zor Ziit schaffeds met Boeing zäme amene Passagierflogzüg, dr Suchoi RRJ. D'Firma isch starch uf Export agwise, do s'russische Militär kei Gäld hed, imene Interwiuu hed en Offizier mol gseid si chened sech einehalb Flogzüg pro Johr leischte. Dä Satz verdütlicht guet d'Schwierigkeite wos zor Ziit in Russland hend, die wechtigschte Exportländer för Suchoi send China ond Indie.
D Suchoi-Kampfjets sind v. a. berüehmt-berüchtigt worde, wo en Su-21 am 1. September 1983 z Nacht mit ere Rakete en Jumbo-Jet von der Korean Airlines, wo im ene militärisch sehr sensible Meeresgebiet zwüsche der Sowjetunion und Japan vom Kurs abgwiche isch, abgschosse het und alli Insasse ums Läbe choo sind.Gondrom-Verlag (Hrsg.): Flugzeug-Katastrophen
Ekschterne Syte
Link zom Suchoi Entweckligsbüro
Einzelnachwiis
Kategorie:Unternähme (Russland)
Kategorie:Flugzüüghärsteller
Zeller See (Salzburg)
Bild 300px|Panoraama-Blick über de Zeller See, Auguscht 2004 Daten Nôme:  Zeller See Laag:  Salzburger Land, Öschtriich  Geografisch Laag:   Flächi  4,3 km² maximale Tiefe:   68 m Zuflüss:   Abflüss:   Höhi yber NN:  757 m Grössri Schtädt ôm Ufer:  Zell am See Bsonderheite:
De Zeller See lit z Öschtriich im Pinzgau und isch 3,8 km lang und 1,5 km brait. Er isch eppe vor 10.000 bis 16.000 Jôhre durch Iismasse vo de Glöcknergrupp uusgschürft worre. D hitig Flächi vum See isch ä Überblibsel vun d ursprünglich Wasserflächi, wo ursprüngli im Norde bis nôch Saalfelde groicht het un im Süde au ä Teil vum Salzachtal usgfüllt het.
D Fisch im Zeller See
Im Zeller See kumme viili verschiidni Fischarte vor. Bekônnt isch er vor allem fyr siine Renke, Brachse, Rotauge, Zander un Barsch. Ôm Zeller See gelte Gesetzi vum Salzburger Fischereiverbônd.
Ekschterni Syte
Bericht zuer Wasserqualität vun d Salzburga Seeje
Kategorie:See z Öschtriich
Mederich
De Mederich (lat. Mederichus; alem. *Mêdarîk „Lohnkönig“) isch de Vater vum Agenarich-Serapio un de Brueder vum Chnodomar gsii.
Er het longi Zyt als Geisle in Gallie glebt un isch dert griechische Gheimlehre nochkonge. Dorum het er schpäter au sinner Sohn Agenarich in Serapio umbnännt. De Serapis isch dert ä griechisch-ägyptische Mysteriegott gsi.
Quelle
Ammianus Marcellinus 16,12,25
Literatur
Dieter Geuenich: Geschichte der Alemannen, Verlag Kohlhammer, Stuttgart 2004, ISBN 3-17-018227-7 / ISBN 3-17-012095-6
Weblink
Mittelalter-Genealogie: Mederichus
Kategorie:Alamann
Kategorie:Alemanne (Antiki)
Kategorie:Maa
Gentoo Linux
Gentoo Linux isch e sehr guet dokumentierti Linux Distribution. S'sälber erchlärte Ziil vode Entwikler isches, am Benutzer Möglichkeite z'büüte.
Understützti Prozessore
Folgendi Prozesser-Familiene wärded understützt:
x86
AMD64
PPC
SPARC
Alpha
MIPS
HPPA
Handbuech
Für d'Benutzer staht uf villne Sprache es Installationshandbuech zur Verfüegig. Das füehrt vom boote vode Live-CD übers Partitioniere zum Installiere vom eigentliche System und wiitere Software. Mit Hilf vom Handbuech isches sehr eifach es Gentoo-Linux und diversi Software z'installiere und au zum sich Hindergrundwüsse übers GNU/Linux ahzeigne.
Portage
Gentoo schaffet mitem Päckliverwaltigsprogramm Portage. Portage schaffet mit sogenannte Ebuilds. Das sind Päckli mit Informatione über d'Software dine. Mit em Befehl 'emerge' chammer neue Software installiere, alti update, nüme bruchte lösche und de gsamti Portage-Baum uf traab halte.
Weblink
[URL] - Di offiziell Gentoo-Homepage
[URL] - Di dütschi Version
[URL] - Es dütsches Forum, s'offizielle isch under
[URL] erreichbar
Kategorie:Linux
Ostberlin
Basisdaate Verwaltigssitz:  Ost-Berlin Faane:  200px|Die ehemalige Dienstflagge Groß-Berlins wurde als inoffizielle Flagge Ost-Berlins genutzt. Wabbe:  70px|center|Das Wappen Groß-Berlins seit 1935 war auch Wappen Ost-Berlins. Flechi:  403 km²„40 Jahre DDR“ – Staatliche Zentralverwaltung für Statistik, Mai 1989. Iiwooner:  1.297.212 Stand: 1989 Autizäiche:  I Charte 300 px
Ostberlin isch vu 1949-1990 d'Hauptstadt vu dr DDR gsi un het im sowjetische Sektor vu Berlin entsproche.
In Ostberlin lit au dr Bezirk Berlin Mitte, wo die meiste Berliner Amtssitze vu dr dytsche Regierig liige (die andere Amtssitze sin nooch wie vor z'Bonn.)
Zue DDR-Zitte isch Berlin (Ost) mit sine domols circa 1,4 Millione Iwohner s'Hätschelkind vu dr DDR-Regierig gsi, mit dr entsprechende Priviligie. Dorum het au dr Spruch gä: "In Berlin gibt es Bananen und Apfelsinen"; uf allemannisch: "Z'Berlin töis Banana und Oranscha gä".
Während s'Stadtzentrum Berlin Mitte sich inzwische zu eme internationale Ushängeschild vu Dytschland museret, sin die ehemols priviligierte Plattebausidlige in dr Ussebezirke verarmt un dur e hochi Arberslosigkeit zeichnet.
Ostberlin isch noch immer e Hochburg vu dr dytsche Linkspartei, wo ihri Wurzle in dr ehemolige DDR-Staatspartei SED het.
Namme
Dr offiziell Namme vu Ostberlin in dr DDR isch - natürlich - Berlin, Hauptstadt der DDR gsi. Dementsprechend het mer in dr DDR zwische Berlin un Westberlin (fer die drei Westsektore vu dr Franzose, Brite un Amerikaner) underschide, wogege mer in Westberlin un in dr alde Bundesrepublik Dytschland zwische Berlin (West) un Ostberlin underschide het.
Fuessnoote
Kategorie:Berlin
Kategorie:Hauptstadt (Europa)
Kategorie:Dütsch Demokratischi Republik
Kategorie:Millionestadt
Ska
Ska isch e i Europa (no) subkulturelli Musigrichtig, wo wellere de Reggae abstammt.
Geschichte
D'Gschicht vom Ska isch relativ gäbig zum beschribe wüll me si i drüü wällä cha unterteile.
1. Welle: Jamaican Ska
das isch der Urschprung.
Nachdem ds Jamaica langsam so populäri Musigschtile us de Vereinigte Schtaate si bekannt worde het sech usem rhytm & blues und usem mento der ska entwicklet. Der Name Ska hei wahrschinlech d'Skatalites erfunde. Si hei eifach denkt dass der name am beschte zur Musig passt.
Der Reggae het sech de när ersch usem Ska use entwicklet.
2. Welle: 2-tone
Ska isch immer populärer worde u das o i europäische länder. ds England het sech när de drus use der 2-tone entwicklet. Das isch e mischig zwüsche Ska und New-wave oder Punk. Typischi Bands för d "third wave" send di änglische Madness und di amerikanische The Toasters.
3. Welle (Ska-punk, Ska-core u.s.w.)
Schpäter hei när immer me bands agfange ska mit angerne musigschtile mische. mittlerwile gits sogar skareggae.
die welle isch immer no am rollä. Die berüemtischti Band wo Ska-Punk macht, reschpektiv gmacht händ, send di spanische Ska-P. Und di berüemtischte schwiizer Ska-Punk-Bands send Skaladdin und N`Guru
Richtungen
Im Ska werded verschiedeni Richtige underschide. S'faszinierende am Ska isch, das mer en fascht mit jedere andere Musigrichtig chan mische. So entstönd vill verschideni Richtige:
Root Ska
Ska Punk
Oi
Two-Tone oder 2-tone
Ska-Core
Ska Rock
Bands
Schwiitz
Skaramouche
Nguru
Superspy
Open Season
Bonkaponxz
Skaladdin
International
Ska-P (düütsch)
Ska-P schpanisch
The Skatalites
The Specials
Sublime
Madness
Toasters
Weblink
Schwyzer Kalender fyr Ska-Veranstaltunge
Kategorie:Ska
Nordsee
thumb|right|D Nordsee
D Nordsee isch e Meer zwische de Britische Insle, de Skandinavische Halbinsle un Feschtlandeuropa un isch e Nebemeer vum Atlantische Ozean.
Mit ere durschnittliche Diefi vu eppe 60m isch d Nordsee ä Flachmeer un ghört geologisch zum Kontinentalschelf, isch also kontinentali un kai ozeanischi Erdkruste.
Wie bi viile Schelfmeere hets au in de Nordsee ergiibigi Erdölfelder.
D'Nordsee isch e geologisch extrem jungs Meer. In de ledschte Iiszitt isch si im Norde vume kilometerhoche Iispanzer bedeckt gsi. An dem sinem Südrand isch ä große Süesswassersee gläge.
De größt Dail vum südliche Dail isch aber Festland un e iiszittlichi Tundra gsi. Yber de hüttig Ärmelkanal het des domolig Feschtland in de Atlantik entwässeret.
Nooch em End vu de Iiszitt isch noochem Daue vum Iis dr Meeresspiegel in mehrere Etappe um eppe 120 Meter gstiige un het no vor etwa 12000-6000 Johre d'Nordsee bildet.
S Wattemeer vu dr Nordsee in Holland Dytschland und Dänemark isch en UNESCO Wältnaturerbi.
Lag
Die Länder grenze an d Nordsee:
Großbritannie, Fronkrich, Belgie, Holland, Dytschland, Dänemark un Norwege. Zwische Großbritannie un Fronkrich goht d Nordsee in de Ärmelkanal iber. Zwische Norwege un Dänemark hot d Nordsee iber d Meerängènè Skagerrak un Kattegat a Verbindig zur Oschtsee.
Weblink
Kategorie:Meer
Kategorie:Atlantische Ozean